ઉપરોક્ત બનાવની વિગત એવી છે કે રાજસ્થાનનો વતની અને હાલમાં ધાનેરા ખાતે રહેતો અને માલગઢના વતની અને હાલમાં ડીસા ખાતે રહેતા ઈશ્વરભાઈ ગણેશાજી માળીની આઈસર ગાડી ચલાવી પરીવારનું ગુજરાન ચલાવતો નખતમલ દિપારામજી જોષી નામનો ડ્રાઈવર આઈસર ગાડીમાં લાકડાના ટુકડા ભરીને પાલનપુર તરફ આવી રહ્યો હતો ત્યારે વડગામ તાલુકાના રજોસણા નજીક હાઈવે રોડ પર તેની પાછળ આવી રહેલ ટ્રકના ચાલકે આઈસરને પાછળના ભાગે ધડાકાભેર ટક્કર મારતા આઈસર રોડની સાઈડમાં નીચેના ભાગે પલ્ટી ખાઈ ગયુ હતુ અને તેમાં ભરેલા લાકડાના ટુકડા પણ જમીન પર ઠલવાઈ ગયા હતા અને ટ્રકના આગળના ભાગનો ખુડદો બોલી ગયો હતો અને આઈસર પલ્ટી ખાઈ જતા આઈસરના ચાલક નખતમલ દિપારામજી જોષીનું ઘટનાસ્થળે જ કમકમાટીભર્યુ મોત નિપજ્યું હતુ.